EkBass/fiwiki-20250220-pages-articles huggingface dataset:
Matti Melkonen

Matti Melkonen oli Asmo Alhon piirtämä sarjakuva, joka ilmestyi Suomen Kuvalehdessä vuosina 1940–1975. Melkonen seikkaili samalla sivulla kuin aikaisempi samantyylinen sarjakuva, Herra Kerhonen. Tosin siinä missä maaseudulla viihtyvä Kerhonen oli raidallista liitupukua käyttävä osin kaljuuntunut, ikääntynyt porvarisherra, Melkonen oli keski-ikäinen, nykyaikaiseen pukuun sonnustautunut huopahattua käyttävä kaupunkilaisherra. Tukkakin oli Melkosella tuuhea, tosin aina hyvin siististi kammattu. Aikakausi siis vaihtui, kun Kerhonen väistyi ja nykyaikaisempi Melkonen astui hänen tilalleen. Matti Melkonen oli kohtalaisen tanakka, johtavassa asemassa oleva herra, joka usein kotimatkallaan joutui kiusaukseen poiketa oluella. Hänellä oli myös taipumusta pikku kepposiin, kunhan silmä vältti. Kotonaan hän oli tomeran rouvansa tossun alla, kuten tapana tällaisissa sarjoissa on. Sukupuolten välinen taisto tosin kuumeni aina välillä. Sarjakuvan huumori oli sanatonta ja perustui kuvalliseen kerrontaan. Vasta loppuaikoina Matti Melkonen puhutteli lukijaa myös kuvien alla olevin tekstein. Herra Melkosen tunnusmerkki oli neliön muotoinen nenä. Otava julkaisi vuonna 1946 Matti Melkonen -albumin. Sarjakuva oli hyvin pitkäikäinen ja se ilmestyi peräti 35 vuotta. Luokka:Suomalaiset sarjakuvat Luokka:Sarjakuvahahmot
Pohjoismaiset hiihtolajit talviolympialaisissa 1956

Vuoden 1956 talviolympialaiset järjestettiin Cortina d'Ampezzossa, Italiassa. Pohjoismaisissa hiihtolajeissa (maastohiihto, yhdistetty, mäkihyppy) kilpailtiin kaikkiaan kahdeksassa lajissa.Arponen 1996, s. 419–421 Ensimmäistä kertaa mukana oli naisten viesti. Aikaisemmista kisoista poiketen miesten 18 kilometrin hiihtoa ei hiihdetty, vaan tilalla olivat 15 ja 30 kilometrin kilpailut. Kilpailut toimivat myös kyseisen vuoden maailmanmestaruuskilpailuina. == Miesten hiihto == === 15 km === Sija Maa Kilpailija Aika 1 Hallgeir Brenden 49.39 2 Sixten Jernberg 50.14 3 Pavel Koltšin 50.17 4 Veikko Hakulinen 50.31 5 Håkon Brusveen 50.36 6 Martin Stokken 50.45 ... ... ... ... 9 Arvo Viitanen 51:20 14 Veikko Räsänen 52:35 26 Arto Tiainen 54:11 === 30 km === Sija Maa Kilpailija Aika 1 Veikko Hakulinen 1.44.06 2 Sixten Jernberg 1.44.30 3 Pavel Koltšin 1.45.45 4 Anatoli Šeljukin 1.45.46 5 Vladimir Kuzin 1.46.09 6 Fjodor Terentjev 1.46.43 ... ... ... ... 9 Olavi Latsa 1.47.30 20 Kalevi Hämäläinen 1.51.38 21 August Kiuru 1.51.56 === 50 km === Sija Maa Kilpailija Aika 1 Sixten Jernberg 2.50.27 2 Veikko Hakulinen 2.51.45 3 Fjodor Terentjev 2.53.32 4 Eero Kolehmainen 2.56.17 5 Anatoli Šeljukin 2.56.40 6 Pavel Koltšin 2.58.00 ... ... ... ... 8 Antti Sivonen 3.04.16 9 Veini Kontinen 3.06.15 === 4 x 10 km viesti === Sija Maa Kilpailijat Aika 1 Fjodor Terentjev Pavel Koltšin Nikolai Anikin Vladimir Kuzin 2.15.30 2 August Kiuru Jorma Kortelainen Arvo Viitanen Veikko Hakulinen 2.16.31 3 Lennart Larsson Gunnar Samuelsson Per-Erik Larsson Sixten Jernberg 2.17.42 == Naiset == ===10 km=== Sija Maa Kilpailija Aika 1 Ljubov Kozyreva 38.11 2 Radja Jerošina 38.16 3 Sonja Edström 38.23 4 Alevtina Koltšina 38.46 5 Siiri Rantanen 39.40 6 Mirja Hietamies 40.18 ... ... ... ... 8 Sirkka Polkunen 40.25 12 Sanna Kiero 40.52 === 3 x 5 km viesti === Sija Maa Kilpailijat Aika 1 Sirkka Polkunen Mirja Hietamies Siiri Rantanen 1.09.01 2 Ljubov Kozyreva Alevtina Koltšina Radja Jerošina 1.09.28 3 Irma Johansson Anna-Lisa Eriksson Sonja Edström 1.09.48 == Yhdistetty == === Normaalikilpailu === Sija Maa Kilpailija Pisteet 1 Sverre Stenersen 455,500 2 Bengt Eriksson 437,400 3 Franciszek Gąsienica Groń 436,800 4 Paavo Korhonen 435,597 5 Arne Barhaugen 435,581 6 Tormod Knutsen 435,000 ... ... ... ... 9 Eeti Nieminen 430,400 25 Esko Jussila 409,500 == Mäkihyppy == === Normaalimäki === Sija Maa Kilpailija Pisteet 1 Antti Hyvärinen 227,0 2 Aulis Kallakorpi 225,0 3 Harry Glass 224,5 4 Max Bolkart 222,5 5 Sven Pettersson 220,0 6 Andreas Däscher 219,5 7 Eino Kirjonen 219,0 ... ... ... ... 10 Hemmo Silvennoinen 207,5 == Lähteet == * === Viitteet === == Aiheesta muualla == * YLE Elävä arkisto: Cortinan talviolympialaiset 1956 Luokka:Talviolympialaiset 1956 Luokka:Hiihdon maailmanmestaruuskilpailut 1956 Luokka:Italian hiihto
Penelope

Penelope () on kreikkalaisessa mytologiassa Odysseuksen vaimo ja Telemakhoksen äiti. Hänen isänsä oli Spartan Ikarios ja äiti nymfi Periboia. Penelope joutui olemaan monta vuotta erossa miehestään, joka viipyi ensin Troijan sodassa ja sen jälkeen vaivalloisella paluumatkallaan Troijasta Ithakaan, josta kertoo Homeroksen eepos Odysseia. Tänä aikana monet kosijat tavoittelivat Penelopea, joka kuitenkin pysyi uskollisena miehelleen. Palattuaan kotiinsa Odysseus tappoi kaikki Penelopen kosiskelijat. ==Lähteet== Luokka:Kreikkalainen mytologia Luokka:Seulonnan keskeiset artikkelit
Dean Butterworth

Dean Butterworth (s. 26. syyskuuta 1976) on nykyään Good Charlotte -yhtyeen rumpali, Chris Wilsonin jätettyä yhtyeen. Hän syntyi Rochdalessa, Englannissa, mutta hän muutti perheensä kanssa Yhdysvaltoihin 10-vuotiaana ja alkoi soittaa rumpuja 13 vuoden ikäisenä. Deanin tunnetaan myös nimellä "Deano". Luokka:Brittiläiset rumpalit Luokka:Vuonna 1976 syntyneet Luokka:Elävät henkilöt
Chris Wilson

Christopher John Wilson (1956 – 16. tammikuuta 2019) oli australialainen blues-muusikko. Hän soitti monilla festivaaleilla ympäri maailman. Hän myös soitti muun muassa Bob Dylanin ja Paul Kellyn kanssa. Tuoreempaa oli yhteistyö Jimmy Littlen kanssa, mikä tuotti vanhan afroamerikkalaisen työlaulun Cottonfields australialaisversion. ==Diskografia== * Gnawing on the Bones of Elvis (1986) * Carnival (1988) * Babylon (1990) * Pub Dogs Live at the Wireless (1991) * Landlocked (1992) * Live At The Continental (1994) * The Long Weekend (1998) * Spiderman (2000) * King For A Day (2002) ==Aiheesta muualla== *Kotisivut == Lähteet == Luokka:Australialaiset kitaristit Luokka:Australialaiset laulajat Luokka:Bluesmuusikot Luokka:Huuliharpistit Luokka:Vuonna 1956 syntyneet Luokka:Vuonna 2019 kuolleet
Dusty Brill

Dusty Brill on ammattilaisrumpali, joka ennen soitti pop-rock-yhtye Good Charlottessa. Brill otettiin yhtyeeseen Aaron Escolopion seuraajaksi. Hänen oli tarkoitus viipyä yhtyeessä pidempäänkin, mutta päätti erota siitä syyskuussa 2001. Dusty Brillin muita yhtyeitä ovat olleet Jesus Eater, The Misery, Power on Hold, Choke 66, Smatch ja Kids on Coffee. Luokka:Yhdysvaltalaiset rumpalit Luokka:Syntymävuosi puuttuu Luokka:Elävät henkilöt
Aaron Escolopio

Aaron Escolopio on rumpali, joka soitti ennen Good Charlotte -yhtyeessä. Hän jätti sen liittyäkseen veljensä yhtyeeseen, Wakefieldiin. Hän oli Good Charlottessa 5 vuotta, mutta erosi tästä hieman ennen kuin se teki toisen albuminsa nimeltä The Young and the Hopeless. Luokka:Yhdysvaltalaiset rumpalit Luokka:Syntymävuosi puuttuu Luokka:Elävät henkilöt
Nimh

NIMH tai NiMH voi tarkoittaa seuraavaa: * Nikkelimetallihydridiakun yleisesti käytetty lyhenne on NiMH. * NIMH – rouva Brisby ja hänen salainen maailmansa on amerikkalainen animaatioelokuva vuodelta 1982. ** Secret of NIMH 2: Timmy pelastaa päivän, edellisen jatko-osa. * National Institute of Mental Health (NIMH) on Yhdysvalloissa sijaitseva mielenterveyteen liittyvän lääketieteellisen tutkimuksen instituutti. * National Institute of Medical Herbalists (NIMH) on Isossa-Britanniassa lääkekasviasiantuntijuutta säätelevä instituutti.
Cortina d’Ampezzo

thumb|Cortina d'Ampezzo Cortina d’Ampezzo on lomailu- ja talviurheilukeskus Venetossa, Italian pohjoisosassa. Cortina sijaitsee 1 200 metrin korkeudella merenpinnasta, ja asukkaita siellä on noin 5 800\. Kuntaa ympäröivät vuoret, Ampezzon Dolomiitit. == Maantiede == Cortina d’Ampezzo sijaitsee Veneton alueella Italian pohjoisosassa. Kunta on Boite- ja Bigontinajokien yhtymäkohdassa Ampezzonlaakson keskiosissa. Cortina d’Ampezzo on Dolomiitteihin kuuluvan Ampezzon Dolomiittien ympäröimä. Kuntakeskus on 1 224 metrin korkeudella merenpinnasta. Kunnan pinta-ala on 252,81 neliökilometriä, ja sen matalin kohta on 1 057 metrin korkeudessa ja korkein kohta 3 244 metrin korkeudessa Tofanen huipulla. Ampezzon Dolomiittien huippuja ovat myös Monte Cristallo (3 221 m), Pomagagnon (2 450 m), Sorapiss (3 205 m) ja Monte Antelao (3 264 m). == Historia == Cortina d’Ampezzo oli pitkään suojassa Dolomiittien keskellä, ja asukkaat tulivat toimeen maataloudella. Vaurautta alueelle toi metsätalous. Cortina d’Ampezzo on ollut satojen vuosien ajan merkittävä kauttakulkukohde Venetsiasta Innsbruckiin. Matkailijoita alueelle alkoi tulla 1800-luvun puolivälissä rautatien tulon myötä. Cortina d’Ampezzon ympäristössä käytiin useita ensimmäisen maailmansodan taisteluita italialaisten ja itävaltalaisten välillä. Matkailun kukoistuskausi kunnassa alkoi 1950-luvulla. Cortinassa pidettiin vuoden 1956 talviolympialaiset, joiden ansiosta laaksosta kehittyi erittäin tärkeä talviurheilukeskus. Maine on tuonut kuntaan vuosikymmenien ajan tuhansia matkustajia. == Urheilu ja kulttuuri == Cortinassa pidettiin vuoden 1956 talviolympialaiset. Olympialaiset oli määrä pitää jo vuonna 1944, mutta kisat peruttiin toisen maailmansodan vuoksi. Cortina d’Ampezzo isännöi myös tulevia talviolympialaisia 2026 yhdessä Milanon kanssa. Alppihiihdon maailmancupin osakilpailuja järjestetään Cortina d’Ampezzossa. Sieltä lähti myös maastohiihdon Tour de Skin ohjelmassa aikaisemmin ollut miesten 35 km etappi Dobbiaco/Toblachiin. Alueen alppimaisemissa on kuvattu myös monia elokuvia, muun muassa Cliffhanger – kuilun partaalla, Vaaleanpunainen pantteri sekä James Bond -elokuva Erittäin salainen. == Lähteet == == Aiheesta muualla == * Luokka:Italian talviurheilukeskukset
Utumno

Utumno on kuvitteellinen linnoitus J.R.R. Tolkienin Silmarillion-kirjassa. Se oli Melkorin pohjoinen linnoitus esiajoilla, jolloin maan muoto oli juuri saatu järjestettyä ja valar olivat pystyttäneen valtakuntansa Keski-Maahan Almarenin saarelle ja nuori maailma kylpi kahden lampun Illuinin ja Ormalin valossa. Melkorin linnoitus oli kuitenkin kaukana pohjoisessa, eikä lamppujen valo sinne yltänyt. Utumno tuhoutui, kun haltiat heräsivät ja heitä suojellakseen valar kävivät sotaan Melkoria vastaan. Luokka:Keski-Maan paikat pl:Lista zamków i twierdz Śródziemia#Utumno sv:Platser i Tolkiens värld#Utumno
Tuhannen dollarin nousukas

Tuhannen dollarin nousukas (Safety Last, suomeksi myös Turvallisuus viimeiseksi ja Harold iskukunnossa) on Harold Lloydin tunnetuin mykkäelokuva, joka valmistui vuonna 1923. Elokuva sai ilmestyessään hyvän vastaanoton ja vakiinnutti Lloydin paikan tärkeimpien henkilöiden joukossa varhaisen mykkäelokuvan ajalla. Elokuva huipentuu jaksoon, jossa Lloydin esittämä päähenkilö joutuu kiipeämään kerrostalon seinää ylös erilaisia koomisia vaaratilanteita kohdaten. == Elokuva == ==Juoni== Pienen kaupungin poika lähtee suurkaupunkiin paremman elämän toivossa. Kotikaupunkiin jää tyttöystävä, jonka kanssa poika on luvannut mennä naimisiin kunhan ensin on rikastunut. Suurkaupungissa poika ei saavuta haluamaansa mainetta ja kunniaa vaan päätyy työskentelemään apulaiseksi tavaratalon liinavaateosastolle. Hän kuitenkin lähettelee tyttöystävälleen mahtipontisia kirjeitä menestyksestään ja upottaa vähäiset rahansa kirjeiden mukana lähettämiinsä kalliisiin lahjoihin. Menestyksestä vakuuttunut tyttö päättää tulla tapaamaan poikaa varoittamatta etukäteen. Pojalle tulee kiire yrittää peittää valheidensa jäljet. Poika saa sattumalta kuulla, että tavaratalon johtaja tarjoaa tuhannen dollarin palkkiota hyvän mainostempun keksijälle. Hänen rakennustyöläisenä työskentelevä ystävänsä on taitava kiipeilijä, joten hän ehdottaa tavaratalolle julkisuustempausta, jossa salaperäinen mies kiipeää kerrostalon seinää ylös. Tapahtuman alkaessa paikalle kuitenkin osuu poliisi, jolla on vanhoja kaunoja mainitun ystävän kanssa, eikä tämä siksi uskalla näyttäytyä. Poika lupautuu itse kiipeämään ensimmäisen kerroksen, minkä jälkeen hänen on tarkoitus vaihtaa paikkoja ystävänsä kanssa kadulla olevan yleisön huomaamatta. Ystävä ei kuitenkaan onnistu karistamaan sitkeää poliisia kannoiltaan, joten poika joutuu kiipeämään seinää pitkin kerroksen toisensa jälkeen aina katolle saakka kehnoista kiipeilytaidoistaan huolimatta. Matkan varrelle osuvat kaikki mahdolliset vaaratilanteet. Kun hän lopulta selviää katon harjalle, tyttöystävä ottaa hänet siellä vastaan hääpuvussa. ==Tuotanto== Elokuvan kohtaukset on luotu ilman erikoistehosteita ja osa kuvattiin korkeissa rakennuksissa. Vaikka Lloyd suoritti yleensä omat stunttinsa, kuitenkin kohtauksessa, jossa Lloydin esittämä hahmo kiipeää pitkin rakennuksen seinää, toimi kiipeilijänä Lloydin sijaan elokuvan tekoon innoittanut "ihmiskärpänen" Bill Strother. Elokuvan kuuluisin kohtaus, jossa Lloyd roikkuu kellon viisarista, kuvattiin erään Los Angelesin rakennuksen katolta. Vaikka kohtauksessa käytettiin hyväksi eri kamerakulmia, oli kohtaus hyvin vaarallinen ja vaativa Lloydin käsiproteesin takia. Kohtaus (kuva) on mykkäelokuvien kuuluisimpia. ==Näyttelijät== == Lähteet == == Aiheesta muualla == * Mykkäelokuvasivusto Luokka:Yhdysvaltalaiset mykkäelokuvat Luokka:Yhdysvaltalaiset mustavalkoelokuvat Luokka:Vuoden 1923 yhdysvaltalaiset elokuvat Luokka:Yhdysvaltalaiset komediaelokuvat Luokka:Fred C. Newmeyerin ohjaamat elokuvat Luokka:Sam Taylorin ohjaamat elokuvat Luokka:Elokuvat liike-elämästä
Browning M1919

Browning M1919 .30 Cal on Yhdysvaltain käyttämä rekyylitoiminen, vyösyöttöinen, ilmajäähdytteinen konekivääri, joka hyväksyttiin palveluskäyttöön vuonna 1919. Konekivääri on kehitetty John M. Browningin ensimmäisen maailmansodan aikaisesta vesijäähdytteisestä M1917-mallista. Asetta käytettiin toisessa maailmansodassa, Korean sodassa ja vielä Vietnamin sodassa, sekä jalkaväen tukiaseena, että ajoneuvo- ja lentokone-aseena. 7,62×51 mm NATO -patruunalle muutettuna M1919 on ollut käytössä Yhdysvalloissa 1990-luvulle ja monissa maissa edelleenkin. Ase painaa 14 kiloa ilman jalustaa ja sen tulinopeus on 400–600 laukausta minuutissa. Aseen kuumenemisen vuoksi suurin käytännön tulinopeus on noin 60 laukausta minuutissa puolen tunnin ajan. ==Aiheesta muualla== * Aseen manuaali, Washington 1937 Luokka:Konekiväärit
Eliöyhteisö

Eliöyhteisö on samalla alueella elävien eri lajien populaatioiden muodostama kokonaisuus. Eliöyhteisö puolestaan muodostaa yhdessä alueen elottoman luonnon kanssa ekosysteemin. Erilaiset eliöyhteisöt edustavat enemmän tai vähemmän jompaakumpaa päätyyppiä: suljettua yhteisöä, jossa yhdenkin lajin poistolla on suuri vaikutus muihin lajeihin, tai avointa yhteisöä, jossa lajien esiintyminen on toisistaan riippumatonta. Eliöyhteisön luonteeseen vaikuttaa muun muassa alueen sateisuus ja ravinteisuus, sekä lajien evolutiivinen kehitys. == Eliöyhteisötutkimus== Eliöyhteisöjä tutkiva tiede on ekologiaa, tarkemmin sanottuna yhteisöekologiaa. Yhteisöekologia tutkii eliöyhteisöjen rakennetta, biodiversiteettiä, kehitystä ja vakautta. Eliöyhteisöjä kuvailevia muuttujia ovat esimerkiksi niiden lajimäärät, ekologiset lokerot ja ravintoverkot. Myös lajien välisen kilpailun tutkiminen on olennainen osa yhteisöekologiaa. Esimerkkeinä yhteisöekologisesta tutkimuksesta voisivat olla eri tiaislajien muodostamien parvien ravintokäyttäytyminen talvella tai hankajalkaislajien jakautuminen eri syvyyksiin järvessä. Yhteisöekologia saattaa tutkia osittain päällekkäisiä aiheita populaatio- tai ekosysteemiekologian kanssa. Yhteisöekologisella tutkimuksella voidaan selvittää muun muassa ihmisen vaikutusta luontoon. Ihminenhän voi muuttaa eliöyhteisön rakennetta radikaalisti esimerkiksi istuttamalla eliöyhteisöön uusia lajeja. == Eliöyhteisöjen kehitys == Eliöyhteisöt saattavat olla muutoksen tilassa, jota kutsutaan sukkessioksi. Sukkessiota on esimerkiksi nuoren sekametsän kehittyminen ajan kuluessa vanhaksi kuusimetsäksi. Muutosta tapahtuu, koska eliöt muuttavat ympäristöään (esimerkiksi kasvava kuusi alkaa varjostaa maata oksiensa alla), jolloin lajeja saattaa hävitä yhteisön alueelta ja vastaavasti uusille lajeille tarjoutuu sopivia elinpaikkoja. Sukkessio päättyy, kun eliöyhteisö on saavuttanut vakaan tilan. Sukkessio on kliimaksissaan esimerkiksi ikimetsissä. Uusi sukkessiokehitys alkaa esimerkiksi metsäpalon jälkeen. == Eliöyhteisön energiatalous == Eliöiden ravintoketjut saavat alkunsa yhteyttävästä eliöstä eli useimmiten kasveista sekä niiden käyttämistä ravinteista. Yhteyttävät eliöt ovat tuottajia. Niitä sanotaan omavaraisiksi eli autotrofeiksi. Toisenvaraiset eliöt eli heterotrofit käyttävät tuottajia hyödykseen. Esimerkiksi autotrofista heinää syövä lehmä on toisenvarainen. Toisenvaraiset eliöt voidaan jakaa kuluttajiin ja hajottajiin. Kuluttajia ovat eläimet, jotka ovat kasvinsyöjiä, saalistajia tai loisia. Ne käyttävät muita eliöitä ravinnonlähteenään. Hajottajia ovat eliöt (muun muassa sienet ja bakteerit), jotka käyttävät ravintonaan kuolleita eliöitä. Eliöiden ravintoketjut liittyvät toisiinsa ja muodostavat yhtenäisiä ravintoverkkoja. Luokka:Ekologia
Max ja Moritz

thumb|250px|Max ja Moritz Max ja Moritz on ilmeisesti opettavaiseksi tarkoitettu saksalainen kuvakertomus vuodelta 1865, jonka laati Wilhelm Busch. Se kertoo kahdesta kurittomasta pojasta, jotka eivät lakkaa tekemästä kepposia ja jotka jauhetaan lopulta jyviksi. Suomeksi kertomuksen riimitteli Kalle Väänänen. Kertomus alkaa näin: :Aina teot pahain lasten :kerrotahan varta vasten. :Tässäkin on poikaa kaks, :toinen Morits, toinen Maks, :joilta opin sana parhain :unohtuvi liian varhain; :neuvoille he virnistelee, :aina muuta ajattelee. Max ja Moritz edustaa eurooppalaista 1800-luvun kuvakertomusta, jota on pidetty modernin sarjakuvan eräänä edeltäjänä. Max ja Moritz itse oli vanhimman edelleen jatkuvan sarjakuvastripin, Rudolph Dirksin Kissalan poikien (Katzenjammer Kids), esikuva. == Aiheesta muualla == * Wilhelm Busch - Max und Moritz Projekti Gutenbergissä Luokka:Lasten- ja nuortenkirjallisuuden henkilöhahmot Luokka:Lastenkirjat Luokka:Vuoden 1865 kirjat Luokka:Kuvitteelliset lapset
Mikko Huhtala

Mikko Kustaa Huhtala (s. 30. maaliskuuta 1952 Lapua) on suomalainen aktiiviuransa lopettanut painija ja olympiamitalisti. Parhaina vuosinaan hän paini alle 74:n ja alle 82 kilon sarjoissa.Siukonen, s. 73 Huhtala voitti olympiapronssia Moskovassa 1980 ja sijoittui neljänneksi Montréalissa 1976. MM-kilpailuissa hän saavutti hopeaa Oslossa 1981 ja EM-kisoissa hopeaa Prievidzassa 1980. Muissa MM-kilpailuissa hän sijoittui seitsemänneksi vuonna 1975 ja 11:nneksi vuonna 1974. EM-kilpailuissa hän oli neljäs vuonna 1976, viides vuosina 1978 ja 1981 sekä kuudes vuosina 1976 ja 1979. Hän voitti Pohjoismaiden mestaruuden vuonna 1982 ja sotilaiden maailmanmestaruuden vuonna 1974. Seuratasolla Huhtala edusti Lapuan Virkiää. Hän voitti viisi Suomen mestaruutta, 74 kilon sarjassa vuosina 1976, 1977, 1978 ja 1980Pihlaja, s. 500 sekä 82 kilon sarjassa vuonna 1979.Pihlaja, s. 501 SM-hopeaa hän sai vuosina 1974 ja 1982 sekä pronssia vuosina 1975 ja 1981. Mikko Huhtalan serkku Ilmari Huhtala voitti kreikkalais-roomalaisen painin Suomen mestaruuden 52-kiloisten sarjassa vuonna 1972. == Saavutuksia == * 4. sija Montréal 1976 (kreikkalais- roomalainen paini, sarja 74 kg) * Olympiapronssia Moskova 1980 (kreikkalais- roomalainen paini, sarja 74 kg) * MM-hopeaa Oslo 1981 * EM-hopeaa Prievidza 1980 * 18-vuotiaiden EM-hopeaa Husqvarna 1970 * SM-kultaa 1976–1980, hopeaa 1974, 1982 ja pronssia 1975, 1981 == Lähteet == * * * * Huhtala, Mikko Kustaa (FIN) iat.uni-leipzig.de === Viitteet === Luokka:Suomalaiset kreikkalais- roomalaisen tyylin painijat Luokka:Suomalaiset olympiamitalistit Luokka:Vuonna 1952 syntyneet Luokka:Elävät henkilöt
Maria Andersson

Maria Eufrosyne Andersson (väitetään syntyneen 24. joulukuuta 1828 Viipuri – 24. elokuuta 1946 Helsinki) oli suomalainen palvelijatar, jonka on väitetty saavuttaneen peräti 117 vuoden iän. Tällä saavutuksella hän olisi pitkäikäisin tunnettu suomalainen ja pohjoiseurooppalainen. Anderssonin syntymäajasta ja poikkeuksellisen korkeasta iästä ei kuitenkaan ole esitetty luotettavia todisteita. Maria Anderssonin isä oli sotilassoittaja ja myöhemmin vahtimestari. Andersson aloitti työnteon jo lapsena ja työskenteli palvelijattarena herrasväen perheissä. Hänen on sanottu matkustaneen isäntäväkien mukana ulkomaita myöten ja puhuneen suomea, ruotsia sekä venäjää. Myöhemmällä iällä hän myi kukkia kadulla Helsingin keskustassa. Andersson oli naimaton ja lapseton. Kun hän täytti (tiettävästi) 110 vuotta, häntä muistettiin juhlatervehdyksin ja Helsingin kaupunki myönsi hänelle kunnianosoituksena 500 markan kuukausieläkkeen. Anderssonin on väitetty asuneen Helsingissä 110 vuotta, viimeiset vuotensa Kivelän sairaalassa. Hänen kuoltuaan kaupunki järjesti hänelle juhlavat hautajaiset. Hänet on haudattu Hietaniemen hautausmaan vanhalle alueelle. Hautakivessä lukee ”Helsingin vanhimman asukkaan muistolle Helsingin kaupunginhallitus pystytti”. Nykyään Anderssonin ennätysikää pidetään kuitenkin kiistanalaisena.Voitto Viro: Vanha hautausmaa: Helsingin Hietaniemen hautausmaan opas, s. 38. Otava 1993. Mikäli Anderssonin kuolinikä pitäisi paikkansa, hän kuuluisi maailman kaikkien aikojen vanhimpien ihmisten joukkoon. 117 vuoden iän ovat tiettävästi saavuttaneet ainoastaan Jeanne Calment (122), Sarah Knauss (119), Kane Tanaka (119), Lucile Randon (118), Violet Brown (117), Lucy Hannah (117), Marie- Louise Meilleur (117), Emma Morano (117), Misao Ōkawa (117), Nabi Tajima (117) Chiyo Miyako (117) ja Maria Branyas Morera (117). == Lähteet == ==Aiheesta muualla== *Maria Anderssonin Helsinki -ohjelmassa haastatellaan Maria Anderssonia vuonna 1939 * Suomen vanhin nainen 105-vuotias Maria Andersson, on asunut toistasataa vuotta Helsingissä, Kansan kuvalehti, 17.03.1934, nro 11, s. 8, Kansalliskirjaston digitaaliset aineistot * Nykyajan naiset kuin pelättimiä pellolla arvelee 107-vuotias Maria Andersson, Suomen Kuvalehti, 21.03.1936, nro 12, s. 6, Kansalliskirjaston digitaaliset aineistot * Maria Andersson 110-vuotias. Suomen vanhin asukas elää pirteänä ja hyvissä voimin Helsingissä, Helsingin Sanomat, 24.12.1938, nro 347, s. 10, Kansalliskirjaston digitaaliset aineistot Luokka:Yli 110-vuotiaiksi eläneet suomalaiset Luokka:Vuonna 1828 syntyneet Luokka:Vuonna 1946 kuolleet
Minea Blomqvist-Kakko

Minea ”Minni” Cecilia Blomqvist-Kakko (s. 12. maaliskuuta 1985 Espoo) on suomalainen golfpelaaja. Hän on pelannut ammattilaisena loppuvuodesta 2003 alkaen. Blomqvist-Kakko valittiin vuoden 2004 tulokkaaksi (Rookie of the Year) Ladies European Tourilla. Hän on myös ensimmäinen suomalainen golfaaja, joka on voittanut jollakin pääkiertueella. Voitto tuli Unkarissa vuoden 2004 Ladies Central European Open -kilpailussa. Samana vuonna, heti ensimmäisessä pelaamassaan major-kilpailussa, Women’s British Openissa, hän teki kautta aikojen alhaisimman kierrostuloksen 62 (-10) sekä miesten että naisten major- kilpailut huomioon ottaen. Kaudelle 2006 Blomqvist sai ensimmäisenä suomalaisena pelioikeuden LPGA-kiertueelle. Elokuussa 2008 Blomqvist-Kakko saavutti uransa toisen Euroopan-kiertueen osakilpailun voiton Finnair Mastersissa, Helsingissä. Blomqvist-Kakko pelaa Callaway-mailoilla ja Titleist Pro V1x -palloilla. Kauden 2007 alusta alkaen hänen valmentajinaan ovat toimineet Timo Rauhala, Pia Nilsson sekä Lynn Marriott. Hänen managerinsa on Hjallis Harkimo. Blomqvist edustaa kotikenttänsä Kullo Golf -seuraa. Minea Blomqvist-Kakko on naimisissa golfaaja Roope Kakon kanssa ja heille syntyi poikalapsi maaliskuussa 2010. Pari avioitui 31. joulukuuta 2011. Sekä Roope että Roopen veli Karri ovat toimineet Blomqvistin caddienä. == Merkittävimmät saavutukset == * 2004 Ladies Central European Open (LET), voitto * 2004 Weetabix Women's British Open, 8. sija. * 2005 Rajoitettu pelioikeus LPGA- kiertueelle kaudelle 2006 karsintojen 33. sijan kautta * 2007 MFS Women’s Australian Open (LET), 3. sija * 2008 Finnair Masters (LET), voitto; Safeway International (LPGA), 3. sija * 2008 Suomen PGA:n valitsema Vuoden pelaaja 2008. == Menestys major-kilpailuissa == Kilpailu 2004 2005 2006 2007 2008 2009 Kraft Nabisco Championship DNP DNP DNP DNP T47 CUT LPGA Championship DNP DNP T25 CUT CUT T44 U.S. Women's Open Championship DNP DNP CUT DNP T27 CUT Women's British Open T8 T39 CUT DNP T17 CUT DNP = ei pelannut CUT = ei selviytynyt kilpailun viimeisille kierroksille. "T" jaettu sijoitus Voitot merkitty vihreällä taustalla ja sijoitukset 10 parhaan joukkoon keltaisella taustalla. == Lähteet == == Aiheesta muualla == * Minea Blomqvist - henkilökohtaiset sivut * Minea Blomqvist LET:n sivuilla * Minea Blomqvist LPGA:n sivuilla * Ylen Elävä arkisto: Golfammattilainen Minea Blomqvist Luokka:Suomalaiset golfaajat Luokka:Vuonna 1985 syntyneet Luokka:Elävät henkilöt
Paul Huge

Paul Huge (oikealta nimeltään Paul Tobias) on yhdysvaltalainen kitaristi, joka on Axl Rosen lapsuudenystävä ja pitkäaikainen yhteistyökumppani. Hän liittyi uuteen Guns N’ Rosesiin jo 1990-luvun puolella – vielä kun Slash ja Duff McKagan olivat yhtyeessä. Huge ei pidä keikkailusta vaan viihtyy paremmin studiossa. Hän suostui kuitenkin uuden Guns N’ Rosesin keikkailevaan miehistöön ja teki kaikki yhtyeen vuosien 2000–2001 keikat, joiden jälkeen Richard Fortus kuitenkin korvasi hänet. Axl kertoi syyksi Hugen paremman sopivuuden studioympäristöön. Luokka:Guns N’ Rosesin jäsenet‎ Luokka:Yhdysvaltalaiset kitaristit Luokka:Syntymävuosi puuttuu Luokka:Elävät henkilöt
Georg Tallberg

Georg Bertil "Tusse" Tallberg (s. 6. huhtikuuta 1961 Helsinki) on entinen suomalainen kilpapurjehtija ja olympiamitalisti.Georg Tallberg Tallberg saavutti olympiapronssia Moskovan 1980 kisoissa purjehduksen 470-luokassa yhdessä Jouko Lindgrenin kanssa. Saman vuoden EM-kilpailuissa he sijoittuivat kahdeksansiksi. H-veneellä Tallberg saavutti MM-pronssia vuonna 1987. Tallberg toimi Suomen purjehdusjoukkueen valmentajana muun muassa kolmissa olympiakisoissa. Hänen valmennettaviaan ovat olleet olympiavoittaja Thomas Johanson ja vaimo Anna Slunga-Tallberg. Hänen isänsä Carl Johan Tallberg sekä serkkunsa Peter Tallberg, Johan Tallberg, Henrik Tallberg ja Claes Henrik Tallberg ovat myös menestyneet kilpapurjehtijoina. == Saavutuksia == * Olympiapronssia Moskova 1980 (470-luokka) * MM-pronssia 1987 (H-veneet) == Lähteet == Luokka:Suomalaiset kilpapurjehtijat Luokka:Suomalaiset olympiamitalistit Luokka:Vuonna 1961 syntyneet Luokka:Elävät henkilöt
Monopolistinen kilpailu

Monopolistinen kilpailu on markkinamuoto, jossa markkinoilla on lukuisia yrityksiä, ja markkinoille pääsy ja sieltä poistuminen on vapaata, mutta eri valmistajien tuotteet eroavat hiukan toisistaan, eli ne ovat differoituja. Juuri tuotteiden erilaisuus erottaa monopolistisen kilpailun täydellisestä kilpailusta. Esimerkiksi muotivaatteiden ja autojen markkinoiden voidaan ajatella olevan monopolistisia. Näillä aloilla kuluttajiin vedotaan muilla keinoilla kuin hinnoilla. Monopolistiset markkinat poikkeavat siis täydellisen kilpailun markkinoista ainoastaan heterogeenisyyden osalta. Monopolistinen kilpailu kannustaa tuotemerkkien luomiseen ja markkinointiin. Se antaa yrityksille markkinavoimaa: ne voivat nostaa hintaa luottaen kuluttajien uskollisuuteen tuotemerkkiä kohtaan. Suuret monopolistisessa asemassa olevat yritykset voivat toimialastaan riippuen vaikuttaa finanssitalouden lisäksi ihmisten arkeen merkittävällä tavalla. Viranomaisten tavoitteena on valvoa kaikkia niitä yrityksiä, jotka myyvät heterogeenisiä tuotteita. Monopolistisia markkinoita valvotaan, koska ne lisäävät talouden tehottomuutta. Tällaisten markkinoiden sääteleminen on kuitenkin yleensä niin vaikeaa, että monopolistisen kilpailun tehottomuudesta johtuvat kustannukset saattavat olla pienempiä kuin sääntelyn kustannukset. ==Lähteet== Luokka:Liiketalous Luokka:Mikrotaloustiede ja:寡占#寡占の分析
Kioski

thumb|right|250px|Laulaja Rauli Badding Somerjoen muistokohteena Somerolla vaalittu Somerjoen kioski on esimerkki maaseudun puisista kioskeista. Kioski on perinteisesti pieni myymälä, jossa asiakas asioi luukun kautta. Suomen aukioloaikalaissaLaki vähittäiskaupan sekä parturi- ja kampaamoliikkeen aukioloajoista 28.12.2000/1297 kioskiksi katsotaan kaikki alle 100 m² myymälät, joihin myös pienimmät päivittäistavarakaupat lukeutuvat. ==Myyntiartikkelit== Kioskit ovat perinteisesti myyneet juomia, jäätelöä, makeisia, arpoja, lehtiä, tupakkaa, postimerkkejä ja muuta pientä ja hyvin säilyvää tavaraa. Pikaruokaa myyviä kioskeja kutsutaan grillikioskeiksi. Nykyään kioskit ovat ryhtyneet myymään myös tuoretavaraa ja rahalainoja. Vuodesta 1995 on myös keskiolutta saanut myydä kioskeissa, joissa ostokset tehdään sisätiloissa (ns. luukuttomat sisäkioskit). ==Historia== Välimeren ja Lähi-idän alueella kioski (; ; ) on pieni puutarhapaviljonki, jonka yksi tai useampi seinä on avoin. Suomalainen vastaava on huvimaja. Sana on persialaista alkuperää. ==Katso myös== *R-kioski *Lippakioski *Valintamyymälä == Lähteet == ==Aiheesta muualla== * *
Jouko Lindgren

Jouko Rainer Lindgren (s. 15. huhtikuuta 1955 Helsinki) on suomalainen kilpapurjehtija ja olympiamitalisti. Lindgren voitti Moskovan kesäolympialaisissa 1980 pronssia 470-luokassa yhdessä Georg Tallbergin kanssa. Saman vuoden EM-kilpailuissa he sijoittuivat kahdeksansiksi. Suomen mestaruuden Lindgren voitti Windmill-luokassa 1973 sekä 470-luokassa 1976, 1977 ja 1980. Lindgren jatkoi purjehtimista ensiksi Star-luokassa ja purjehtii edelleen Louhi-luokassa, kansainvälisissä kilpailuissa mn. Välimerellä. Lindgren on myös kysytty taktikko/miehistönjäsen kölivenekilpailuissa itämerellä. Hän oli mm. tärkeä osa Condoleezza-nimisen Swan 43:sen kolmosijassa Oras-Swan-regattassa 2016. Jouko Lindgrenin pojat Niklas ja Joonas Lindgren ovat myös purjehduksen olympiaedustajia. == Lähteet == Luokka:Suomalaiset kilpapurjehtijat Luokka:Suomalaiset olympiamitalistit Luokka:Vuonna 1955 syntyneet Luokka:Elävät henkilöt
Pohjoismaiset hiihtolajit talviolympialaisissa 1928

Vuoden 1928 talviolympialaiset järjestettiin Sankt Moritzissa, Sveitsissä. Pohjoismaisissa hiihtolajeissa (maastohiihto, yhdistetty, mäkihyppy) järjestettiin yhteensä neljä kilpailua.Arponen 1996, s. 391–392 Kilpailut toimivat myös saman vuoden maailmanmestaruuskilpailuina. == Hiihto == === 18 km === Sija Maa Kilpailija Aika 1 Johan Grøttumsbråten 1.37.01 2 Ole Hegge 1.39.01 3 Reidar Ødegaard 1.40.11 4 Veli Saarinen 1.40.57 5 Hagbart Haakonsen 1.41.29 6 Per-Erik Hedlund 1.41.51 7 Martti Lappalainen 1.41.59 === 50 km === Sija Maa Kilpailija Aika 1 Per-Erik Hedlund 4.52.03 2 Gustaf Jonsson 5.05.30 3 Volger Andersson 5.05.46 4 Olav Kjelbotn 5.14.22 5 Ole Hegge 5.17.58 6 Tauno Lappalainen 5.18.33 == Yhdistetty == Sija Maa Kilpailija Pisteet 1 Johan Grøttumsbråten 17,833 2 Hans Vinjarengen 15,303 3 John Snersrud 15,021 4 Paavo Nuotio 14,927 5 Esko Järvinen 14,810 6 Sven Eriksson 14,593 == Mäkihyppy == Sija Maa Kilpailija Pisteet 1 Alf Andersen 19,208 2 Sigmund Ruud 18,542 3 Rudolf Burkert 17.937 4 Axel-Herman Nilsson 16,937 5 Sven-Olof Lundgren 16,708 6 Rolf B. Monsen 16,687 == Lähteet == * === Viitteet === == Aiheesta muualla == * Ylen Elävä arkisto: Chamonix´sta Sankt Moritziin Luokka:Talviolympialaiset 1928 Luokka:Hiihdon maailmanmestaruuskilpailut 1928 Luokka:Sveitsin hiihto
Paraboloidi

Paraboloidi on kolmiulotteinen kappale matemaattisessa avaruudessa. Paraboloideja on kahta tyyppiä, elliptinen paraboloidi ja hyperbolinen paraboloidi. Elliptistä paraboloidia kuvaa yhtälö: : \left( \frac{x}{a} \right) ^2 + \left( \frac{y}{b} \right) ^2 + 2z = 0 . Hyperbolista paraboloidia kuvaa yhtälö: : \left( \frac{x}{a} \right) ^2 - \left( \frac{y}{b} \right) ^2 + 2z = 0 Paraboloidin voidaan ajatella muodostuvan niin, että paraabeli liikkuu samansuuntaisena avaruudessa siten, että sen huippu pysyy toisella paraabelilla, joka on kiinteä ja sijaitsee liikkuvan paraabelin tasoa vastaan kohtisuorassa tasossa. Jos molemmat paraabelit aukeavat samaan suuntaan, saadaan elliptinen paraabeli; jos ne aukeavat vastakkaisiin suuntiin, saadaan hyperbolinen paraboloidi Elliptinen paraboloidi on muodoltaan kuppimainen. Sen tasoleikkaukset ovat paraabeleja tai ellipsejä, erikoistapauksessa ympyröitä. Jos elliptisen paraboloidin yhtälössä a = b, kappale on ympyräpohjainen ja sitä kutsutaan pyörähdysparaboloidiksi. Tällainen kappale syntyy, kun paraabeli pyörähtää akselinsa ympäri. Pyörähdysparaboloidia voidaan käyttää peilinä, koska siinä ei esiinny pallopeileille ominaista pallopoikkeamaa. Hyperbolista paraboloidia kutsutaan sen muodon vuoksi joskus myös satulapinnaksi. Sen tasoleikkaukset ovat paraabeleja tai hyperbelejä. == Lähteet == Luokka:Kappaleet (geometria)
Pohjoismaiset hiihtolajit talviolympialaisissa 1952

Vuoden 1952 talviolympialaiset järjestettiin Oslossa, Norjassa. Pohjoismaisissa hiihtolajeissa (maastohiihto, yhdistetty, mäkihyppy) kilpailtiin kaikkiaan kuudessa lajissa. Ensimmäistä kertaa mukana oli naisten maastohiihtokilpailu.Arponen 1996, s. 413–415 Kilpailut toimivat myös kyseisen vuoden maailmanmestaruuskilpailuina. == Miesten hiihto == === 18 km === Sija Maa Kilpailija Aika 1 Hallgeir Brenden 1.01.34 2 Tapio Mäkelä 1.02.09 3 Paavo Lonkila 1.02.20 4 Heikki Hasu 1.02.24 5 Nils Karlsson 1.02.56 6 Martin Stokken 1.03.00 === 50 km === Sija Maa Kilpailija Aika 1 Veikko Hakulinen 3.33.33 2 Eero Kolehmainen 3.38.11 3 Magnar Estenstad 3.38.28 4 Olav Økern 3.38.45 5 Kalevi Mononen 3.39.21 6 Nils Karlsson 3.39.30 === 4 x 10 km viesti === Sija Maa Kilpailijat Aika 1 Heikki Hasu Paavo Lonkila Urpo Korhonen Tapio Mäkelä 2.20.16 2 Magnar Estenstad Mikal Kirkholt Martin Stokken Hallgeir Brenden 2.23.13 3 Nils Täpp Sigurd Andersson Enar Josefsson Martin Lundström 2.24.13 4 Gerrad Perrier Benoit Carrara Jean Mermet René Mandrillon 2.31.11 5 Hans Eder Friedrich Krischan Karl Rafreider Josef Schneeberger 2.34.36 6 Arrigo Delladio Nino Anderlini Frederico De Florian Vincenzo Perruchon 2.35.33 == Naisten hiihto == === 10 km === Sija Maa Kilpailija Aika 1 Lydia Wideman 41.40 2 Mirja Hietamies 42.39 3 Siiri Rantanen 42.50 4 Märta Norberg 42.53 5 Sirkka Polkunen 43.07 6 Rakel Wahl 44.54 == Yhdistetty == === Normaalikilpailu === Sija Maa Kilpailija Pisteet 1 Simon Slåttvik 451,621 2 Heikki Hasu 447,500 3 Sverre Stenersen 436,335 4 Paavo Korhonen 434,727 5 Per Gjelten 432,848 6 Ottar Gjermundshaug 432,121 7 Aulis Sipponen 425,227 8 Eeti Nieminen 424,181 == Mäkihyppy == === Normaalimäki === Sija Maa Kilpailija Pisteet 1 Arnfinn Bergmann 226,0 2 Torbjørn Falkanger 221,5 3 Karl Holmström 219,5 4 Toni Brutscher 216,5 4 Halvor Næs 216,5 6 Arne Hoel 215,5 7 Antti Hyvärinen 213,5 8 Pentti Uotinen 213,0 == Lähteet == * === Viitteet === == Aiheesta muualla == * YLE Elävä arkisto: Oslon talviolympialaiset 1952 Luokka:Talviolympialaiset 1952 Luokka:Hiihdon maailmanmestaruuskilpailut 1952 Luokka:Norjan hiihto
Central Station

Central Station (, ) on vuonna 1998 valmistunut ranskalais-brasilialainen elokuva, joka sai kaksi Oscar-ehdokkuutta. Elokuvan menestys niin kotimaassaan kuin ulkomailla oli käännekohta brasilialaiselle elokuvateollisuudelle. Aikaansa nähden elokuva on realistinen ja yhteiskunnallinen kuvaus Brasilian arjesta. Piittaamattomuus ja elokuvan karheus saattavat kuitenkin hätkähdyttää länsimaalaista katsojaa. Elokuvan nimi Central do Brasil on sekä Rio de Janeiron kaupunginosan että kaupungin tärkeimmän rautatieaseman nimi. Suoraan käännettynä nimi tarkoittaa Brasilian keskusta. Nimi on syntynyt siitä, että asemalta lähti yksi Brasilian tärkeimmistä rautatieväylistä, tosin vain São Pauloon ja Minas Geraisiin asti. Keskus oli siksi aiheellinen nimi, että siirtomaa-aikana linjattu rautatie kuljetti ihmisiä Brasilian liike-elämän ja teollisuuden kannalta tärkeisiin paikkoihin. Köyhempiin osiin saa yhä edelleen matkustaa linja-autoilla. == Juoni == Elokuva alkaa Rio de Janeiron rautatieasemalta, jossa entinen opettaja Dora (Fernanda Montenegro) elättää itsensä kirjoittamalla lukutaidottomille köyhille kirjeitä. Kyyninen ja elämään kyllästynyt Dora postittaa kirjeistä vain muutaman, loput päätyvät roskiin tai pöytälaatikkoon. Mutta kun yksi hänen asiakkaistaan kuolee auto- onnettomuudessa rautatieaseman edessä, ottaa Dora vastahankoisesti tämän kodittomaksi jääneen yhdeksänvuotiaan pikkupojan Josuén (Vinicius de Oliveira) hoiviinsa. Yhdessä he lähtevät etsimään pojan isää Koillis-Brasiliasta. == Kirjallisuutta == *Kuuskoski, Martti-Tapio: ”Central do Brasil”, Filmihullu 3/1999. Luokka:Brasilialaiset elokuvat Luokka:Vuoden 1998 ranskalaiset elokuvat Luokka:Ranskalaiset draamaelokuvat Luokka:Elokuvat koulusta ja koulutuksesta
Ellen Jokikunnas

Ellen Mariia Jokikunnas (s. 18. marraskuuta 1976 Janakkala) on suomalainen malli, televisio- ja radiojuontaja. Hänet tunnetaan televisio­sarjoista Suuri kupla, Idols ja Ellen Express. Hän juonsi Helmiradiossa Helmiradion aamu -nimistä ohjelmaa vuoden 2020 loppuun asti. Keväällä 2021 hän juonsi Farmi Suomi -ohjelman toista kautta. Ellen Jokikunnas valittiin vuoden 1998 Miss Suomi -kisoissa yleisön ihanne­tytöksi. Miss Suomi -kilpailun lisäksi hän osallistui vuonna 1997 Bahamalla järjestettyyn American Dream World -kisaan. == Yksityiselämä == Jokikunnas on asunut muun muassa Turussa, mutta muutti myöhemmin Helsinkiin. Hän asuu Nurmi­järvellä yhdessä avio­miehensä kanssa. Jokikunnaksella on kolme sisarusta. Jokikunnas tunnetaan aktiivisena matkailijana. Hän koki tsunamin Sri Lankassa vuonna 2004. Jokikunnas oli kihloissa Jone Nikulan kanssa, mutta ilmoitti huhti­kuussa 2010 suhteen päättyneen. Jokikunnas avioitui 9. syyskuuta 2017 myynti­johtajana työskentelevän miehen kanssa. == Filmografia == ;Juontajana * Suuri kupla * Ellen Express * V.I.P. Seikkailu * Eurovision laulukilpailu 2007 * Haaveiden ilta * Idols (2003–2008) * Idols tekee hyvää -konsertti (2011) * Stage (2011) * Fort Boyard – Linnake (2013) * Splash! (2013) * Farmi (2014) * Kadonneen jäljillä (2018) * Tähän aikaan ensi vuonna (2018) * Asuntokaupat sokkona (2019) * Mental Samurai Suomi (2020) * Farmi Suomi (2021) == Lähteet == == Aiheesta muualla == * Luokka:Suomalaiset juontajat Luokka:Suomen Idols Luokka:Vuonna 1976 syntyneet Luokka:Elävät henkilöt
Mihail Glinka

Mihail Ivanovitš Glinka (; 1. kesäkuuta (J: 20. toukokuuta) 1804 Novospasskoje – 15. helmikuuta (J: 3. helmikuuta) 1857 Berliini) oli venäläinen säveltäjä. Hänen isänsä oli kauppias. Glinka opiskeli nuorena useissa Euroopan maissa. Musiikin teoriassa hän sai opetusta kuitenkin vain vähän. Glinka kuului varhaisimpiin venäläisiin säveltäjiin, jotka saivat suosiota myös oman kotimaansa ulkopuolella. Häneen viitataankin usein venäläisen taidemusiikin isänä. Glinka matkusteli paljon etenkin viimeisinä vuosinaan. Hän kuoli äkilliseen sairauskohtaukseen helmikuussa 1857. Glinka sävelsi muun muassa kaksi oopperaa: Elämä tsaarin puolesta (alkuper. Ivan Susanin) (1836) ja Ruslan ja Ljudmila (1842). Elämä tsaarin puolesta on vanhin tunnettu venäjänkielinen oopperateos. Glinkan sävellystä Patrioottinen laulu käytettiin Venäjän kansallislauluna vuosina 1991–2000. == Lähteet == == Aiheesta muualla == * Heikki Poroila: Yhtenäistetty Mihail Glinka (koko sävellystuotanto listattuna suomalaisia tiedonhakijoita ajatellen) * Luokka:Venäläiset säveltäjät Luokka:Romantiikan säveltäjät Luokka:Vuonna 1804 syntyneet Luokka:Vuonna 1857 kuolleet
Joseph Parry

Joseph Parry (21. toukokuuta 1841 – 17. helmikuuta 1903) oli walesiläinen säveltäjä. Hän muutti vuonna 1854 Pennsylvaniaan Yhdysvaltoihin, mutta palasi myöhemmin Dannvilleen ja perusti musiikkiopiston sinne. Hän vietti asui vuodesta 1888 kuolemaansa saakka Penarthin kaupungissa lähellä Cardiffia Walesissa. Parryn sävellyksiin kuuluu muun muassa kymrinkielinen ooppera Blodwen. == Lähteet == == Aiheesta muualla == * Parryn omaelämäkerta Luokka:Brittiläiset säveltäjät Luokka:Vuonna 1841 syntyneet Luokka:Vuonna 1903 kuolleet
George Enescu

George Enescu (19. elokuuta 1881 Liveni – 4. toukokuuta 1955) oli romanialainen säveltäjä, pianisti, viulisti, kapellimestari ja opettaja. Enescu aloitti musiikinopiskelun kuusivuotiaana säveltäjä Eduard Caudellan johdolla. Hän jatkoi opintojaan seitsemänvuotiaana vuosina 1888–1894 Wienin konservatoriossa Sigismund Bachrichin, J. M. Grünin ja Joseph Hellmesberger nuoremman (viulu), Ernst Ludwigin (piano), Robert Fuchsin (teoria ja sävellys), Adolph Prosnitzin (musiikinhistoria) ja Joseph Hellmesberger vanhemmanin (kamarimusiikki) johdolla. Vuonna 1895 hän siirtyi Pariisiin, jossa häntä opettivat muun muassa Jules Massenet ja Gabriel Fauré. Bukarestin filharmonian johtaja Edouard Wachmann kutsui Enescun vuonna 1898 orkesterinsa kapellimestariksi. Hän perusti Pariisissa Trio instrumentalin vuonna 1902 ja Georges Enesco -kvartetin 1904 sekä George Enescu -sinfoniaorkesterin Iașiin 1918. Enescu esiintyi ensimmäistä kertaa kapellimestarina New Yorkissa vuonna 1923. Hän johti New Yorkin filharmonikkoja vuosina 1937–1938. Enescu toimi myös viulunsoiton opettajana. Hänen oppilaitaan oli muun muassa Yehudi Menuhin. Enescu meni 1939 naimisiin Marie Cantacuzino-Rosettin kanssa. Säveltäjä asui vuodesta 1947 kuolemaansa saakka Pariisissa. ==Sävellyksiä== * Romanialaiset rapsodiat (1901–1902) * Œdipe (1936), ooppera * viisi sinfoniaa * Vox maris, sinfoninen runoelma == Lähteet == ==Aiheesta muualla== Luokka:Musiikkipedagogit Luokka:Romanialaiset säveltäjät Luokka:Romanialaiset pianistit Luokka:Romanialaiset viulistit Luokka:Romanialaiset kapellimestarit Luokka:Vuonna 1881 syntyneet Luokka:Vuonna 1955 kuolleet
Eduard Caudella

Eduard Caudella (3. kesäkuuta 1841 – 15. huhtikuuta 1924) oli romanialainen säveltäjä, viulisti, kapellimestari, opettaja ja kriitikko. Hän opiskeli Henri Vieuxtempsin johdolla. Hän syntyi ja kuoli Iașissa, Romaniassa. Caudella keskittyi lähinnä oopperoiden säveltämiseen, mutta hän sävelsi myös muun muassa viulukonserton. == Oopperat == *Harţă Răzeşul (1872) *Hatmanul Baltag (1884) *Beizadea Epaminonda (1885) *Fata răzeşului (1885) *Petru Rareş (1900) == Lähteet == == Aiheesta muualla == * * Luokka:Romanialaiset säveltäjät Luokka:Kriitikot Luokka:Vuonna 1841 syntyneet Luokka:Vuonna 1924 kuolleet
Xaver Unsinn

Xaver Unsinn (29. marraskuuta 1929 Füssen, Saksa – 4. tammikuuta 2012 Füssen, Baijeri, SaksaFrankfurter Allgemeine Zeitung: „Mister Eishockei“ ist tot.) oli saksalainen jääkiekkoilija. Myöhemmin hän toimi Saksan liittotasavallan jääkiekkomaajoukkueen valmentajana vuosina 1975–1977 ja 1982–1990 sekä olympialaisissa vuonna 1964 Innsbruckissa ja samoin 1976 Innsbruckissa, missä hän valmensi joukkueensa pronssille. == Pelaajana == Xaver Unsinn pelasi Ev Fussen -seurassa vuosina 1946–1960. Unsinn oli pelaajavalmentajana ESV Kaufbeurenissa vuosina 1960–1962. Unsinn pelasi 72 maaottelua, joissa teki 24 maalia. Hän pelasi talviolympiakisoissa 1952 ja 1960 sekä maailmanmestaruuskisojen A-sarjassa vuosina 1953, 1954 ja 1959. Talviolympialaisten jääkiekkoturnaukset vuosina 1952 ja 1960 olivat samalla myös jääkiekon maailmanmestaruuskilpailut. == Valmentajana == Seuravalmentajana: * 1960–66 ESV Kaufbeuren * 1967/68 Preußen Krefeld * 1968–70 Augsburger Ev * 1970–72 Düsseldorfer EG (Saksan mestaruus 1972) * 1972–1977 Berliini (Saksan mestaruus 1974, 1976) * 1977/78 Ev Rosenheim * 1978–81 SC Bern (Sveitsin mestaruus 1979) Maajoukkuevalmentajana: * 1963 B-maajoukkueen valmentajana * 1964 Saksan maajoukkueen valmentajana, olympiakisat Innsbruck 1964 * 1976 Saksan maajoukkueen valmentajana, olympiapronssi Innsbruck 1976 ==Lähteet== Luokka:Saksalaiset jääkiekkoilijat Luokka:Saksalaiset jääkiekkovalmentajat Luokka:Vuonna 1929 syntyneet Luokka:Vuonna 2012 kuolleet
Bodø

Bodø on kaupunki ja kunta Norjassa juuri napapiirin pohjoispuolella. Kunnassa oli 52 803 asukasta vuoden 2022 alussa. Se on asukasluvultaan Norjan 19. suurin kunta. == Historiaa == Bodø sai kaupunkioikeudet vuonna 1816. Vuosina 1860-1880 sillin kalastus alueella oli hyvin tuottoisaa ja tämä satamakaupunki kasvoi nopeasti. Vuonna 1940 silloinen kuudentuhannen asukkaan kaupunki vaurioitui pahoin saksalaisten hyökkäyksessä: 3500 menetti kotinsa. == Taajamat == Noin 80 prosenttia kunnan asukkaista asuu Bodøn keskustaajamassa. Kunnan kaksi muuta taajamaa ovat Kjerringøy ja Skjerstad. == Ilmasto == Bodøssä vallitsee meri-ilmasto: vuoden keskilämpötila on siellä +4,5 °C, kun samalla leveysasteella sijaitsevalla Rovaniemellä se on +0,2 °C. Tammikuun keskilämpötila on –2,2 °C, heinäkuun +12,5 °C (vuorokauden keskilämpötila, ei keskimääräinen päivälämpötila). Bodøssä mitataan myös Norjan kovimmat tuulet. == Liikenne == Norjan eteläosista tuleva rautatieverkko päättyy Bodøhön. Hurtigruten-laivareitti käy kaupungissa, ja sieltä on säännöllinen lauttayhteys Lofooteille. Siellä on myös lentokenttä. Bodøssä sijaitsee suuri Naton lentotukikohta. Norjan valtion ylläpitämä, kooltaan merkittävä Norjan ilmailumuseo sijaitsee sekin Bodøssä.Norsk Luftfartsmuseum | - Norges nasjonale museum for luftfartNorsk Luftfartsmuseum | - Norges nasjonale museum for luftfart http://luftfartsmuseum.no/ (Viitattu 29.6.2014) == Media == Bodøssä ilmestyy Avisa Nordland -päivälehti. == Vaakuna == Kunnan vaakuna, jossa on punaisella taustalla kultainen aurinko, viittaa Bodøn sijaintiin aivan napapiirin pohjoispuolella. Yötön yö kestää kaupungissa noin kaksi viikkoa kesäkuun alussa. == Tunnettuja henkilöitä == * Morten Abel (s. 1962), muusikko * Sumaya Jirde Ali (s. 1997), runoilija ja aktivisti * Sirkus Eliassen, laulajaduo * Halvdan Sivertsen (s. 1950), muusikko == Ystävyyskaupungit == * Svendborg, Tanska * Jönköping, Ruotsi * Kuopio, Suomihttp://www.kuopio.fi/web/kaupunkitietoa/ystavyyskaupungit * Viipuri, Venäjä == Kuvia== Landegode2010.jpg|Landegode on saari Bodøn kunnassa. File:Høgskolen i Bodø.jpg|Nord-yliopisto Bodøssä. Kuva:Bodo im Februar 2005.jpg|Bodø helmikuussa 2005. Kuva:Bodo Bahnhof und Hafen.jpg|Bodøn rautatieasema ja satama. Kuva:Bodø 2006.jpg|Bodø satamasta päin katsottuna. Bodø Domkirke østsiden.jpg|Bodøn tuomiokirkko. Kuva:Norsk Luftfartsmuseum.jpg|Bodøssä sijaitseva Norjan ilmailumuseo. == Lähteet == == Aiheesta muualla == * Kunnan kotisivut *
Gustavo Becerra-Schmidt

Gustavo Becerra-Schmidt (26. elokuuta 1925 Temuco, Chile – 3. tammikuuta 2010) oli chileläinen säveltäjä. Hän muutti Saksaan vuonna 1973 ja alkoi opettaa Oldenburgin yliopistossa vuonna 1974. Vuonna 1993 Becerra-Schmidt siirtyi opettamaan Santiagoon. Becerra-Schmidt on säveltänyt muun muassa neljä jousikvartettoa. Becerra-Schmidt kuoli 3. tammikuuta 2010 kotonaan Oldenburgissa. == Lähteet == Luokka:Chileläiset säveltäjät Luokka:Vuonna 1925 syntyneet Luokka:Vuonna 2010 kuolleet